"Un căpitan adevărat!" Lăudat după acțiunea naționalei
Van Dijk și-a recăpătat forma excelentă în acest sezon în tricoul "cormoranilor", reușind să depășească în cele din urmă accidentarea la genunchi suferită în 2020.
Voci din fotbalul englez susțin că Van Dijk a revenit la nivelul care l-a consacrat drept cel mai bun fundaș din lume, pe vremea când Liverpool câștiga titlul în Premier League (2019/20) și Liga Campionilor (2018/19).
"Sunt foarte puțini care fac asta!"
La 32 de ani, fundașul central este căpitan atât la Liverpool, cât și la naționala Olandei, jucând un rol important în vestiar.
"Este minunat când, ca antrenor, te poți baza orbește pe căpitanul tău.
Într-un astfel de grup de 23 de jucători există mereu cârcotași, jucători dezamăgiți, care se caută între ei și se plâng împreună la dușuri de antrenor.
Când Van Dijk aude asta, intră în acel duș și spune: 'Antrenorul a spus mereu că poți să mergi la el, nu-i așa?' Sunt foarte puțini care fac asta. El este pur și simplu un adevărat căpitan", a spus Hans Kraay Junior, potrivit FCUpdate.
Virgil van Dijk a fost titular în ambele meciuri de pregătire disputate de Olanda în campania din luna martie: cu Scoția (4-0) și Germania (1-2).
Urmăriți SPORT.RO și pe Google News